**Lanu-tiimin kokousmuistio**

Aika 24.1.2022 klo 13:00–14.30

Paikka Teams

Osallistujat

Elo, Johanna

~~Hekkala-Vatula, Laura~~

Hietanen, Mervi klo 13.30 asti

Majuri-Jantunen, Hanna-Leena

Marttinen, Elisa puheenjohtaja ja sihteeri

Missilä, Anna

Parjanen, Anni

~~Rajamäki, Saija~~

Rikkilä, Jarkko

Tornikoski, Johanna

1. Kuulumiskierros

Jarkko Rikkilä

Edellisviikolla järjestettiin hyvin menneet Kirjakutsut. Harmittaa, ettei lähipäivää saatu. Kaikki kaipaisivat kontaktia, keskustelua ja kasvoja. Tiedot kyllä välittyivät netin välitykselläkin. Mahtavat 2 päivää! Oli myös jännitystekijöitä: Höpinätötterön, eli Janne Laurilan ja Joonas Keskisen piti ensin esiintyä livenä, ja sitten striiminä, mutta lopulta teknisistä haasteista johtuen Joonas tuli Metsoon esittelemään viime vuoden lastenmusiikkia, Jannen päivystäessä teamsissa. Kirjakutsujen tallenne- ja palautelinkit lähtivät juuri n. 200 tilaajalle. Lingsoftilta on pyydetty tarjous tekstityksistä. Kirjakutsujen täsmällisestä aikataulusta on jo ehtinyt tulla hyvää palautetta. Seuraavaksi lähdetään suunnittelemaan ensi vuotta. Uusia esittäjiä kaivattaisiin mukaan. Jarkko pohti myös, olisiko valtakunnallinen yhteistyö jossain kohtaa mahdollista, Kirjakutsujen kaltaisia tilaisuuksia, kun järjestetään lähes joka Ake-alueella.

Korona tuo haasteita myös AkePiken toimintaan, kun koulutusten/tilaisuuksien toteutustapoja joutuu pohtimaan ja muuttamaan tarvittaessa nopeallakin varoitusajalla.

Anna Missilä

Anna palasi takaisin lanu-timiin. Hän oli Saijan sijaisena lanu-tiimissä myös Saijan edellisen äitiysloman ajan. Saijan äitiysloma alkoi tänään. Anna toimii lastenkirjastonhoitajana Sastamalan kirjastossa. Sastamalassa havaittavissa hienoista motivaation puutetta. Lähes kaikki on peruttu. Harry Potter -päivää koitetaan säätää verkkoon. Tulossa ainakin Potter-pakopeli, johon pohja saadaan Keuruun kirjastosta. Pelihuonetta ollaan uusimassa, konsoleina Nintendo Switch ja Playstation 4. Pelihuoneesta tulee varattava tila. Avajaiset oli tarkoitus olla nyt, mutta koska korona, avajaiset ovat joskus. Tämä kuten kaikki on epävarmaa. Omatoimiaukiolon alkamista odotellaan yhä, tekniikan kanssa on vielä säätöä. Lastenosastolla tehty uudelleensisustamista. Tällä koitetaan saada lisää tilaa nuorille ja nuorille aikuisille. Uusia kalusteita ei ole saatu, mutta pari uutta dvd-telinettä kyllä.

Johanna Tornikoski

Samat fiilikset kuin Sastamalassa. Kaikki peruttu tai siirretty etämuotoon. Motivaatio ongelma tuttua Muuramessakin. Myös Muuramen kirjastoon on tulossa Harry Potter -päivä, mutta koska livetapahtumia ei saa järjestää, joudutaan tapahtuman kanssa tekemään luovia ratkaisuja. Materiaaleja kirjastosta, omatoimitehtäviä… Ensimmäistä kertaa koronan aikana myös Muuramessa on kielletty kouluryhmien tulo kirjastoon ainakin tammikuun loppuun saakka. Kirjakasseja luokkiin on tehty paljon. Yläkouluvinkkaukset ovat alkamassa pian etänä. Buukattu on 6 vinkkausta kolmelle päivälle. Odotettavissa on varausrumbaa jälkikäteen. Rajoitusten kanssa jännitetään, saadaanko ystävänpäivätanssit pidettyä suunnitellusti. Tansseja varten on jo suunnitelmat selvillä ja buukkauksia tehtynä. Muuramen pääkirjastossa oli viime vuonna hanke, jonka myötä kirjastoon hankittiin mm. 3D-tulostin ja Pleikka, jotka nyt odottavat kaapissa rajoitusten päättymistä. Toivottavasti saataisiin kevään aikana käyttöön. Kinkomaan omatoimikirjasto ehdittiin avaamaan, mutta koronarajoitusten vuoksi se jouduttiin heti myös sulkemaan. Kirjastoa on pidetty poikkeuksellisesti auki hanketyöntekijän ollessa paikalla. Joitain ongelmia omatoimikirjastossa on tullut vastaan, mutta niitä on ratkottu sitä mukaa.

Hanna-Leena Majuri-Jantunen

Myös Jyväskylässä on ”kaikki pois” ainakin tammikuun loppuun saakka. Kirjaston olemus muuttunut pakon edessä, mikä pistää mietityttämään. Motivaatio hakusessa. Kirjastossa suositaan pikaista asiointi, mutta tarkkaa rajaa asioinnin kestolle ei ole. Rajoitusten aikana kirjastossa ei ole ryhmäkäyntejä, näyttelytä eikä tapahtumia.

Johanna Elo

Kuuluu Forumia. Työmaakokouksia, käyttökoulutuksia, oviteippauksia, kelloja yms. uusiin tiloihin liittyviä asioita. Vaikka uudet tilat ja muutto vaativat paljon työtä, on kaikki uusiin tiloihin liittyvä kuitenkin hauskaa, ja henkilökunta on innoissaan! Uusi kirjasto saadaan auki ehkä huhti-toukokuussa. Jämsässä ei hirvittävän rajaavia koronarajoituksia: paikkoja väljennetty, omatoimikirjastot toimivat normaalisti mutta tuoleja on vähennetty.

Mervi Hietanen (kuulumiset teamsin chat-viestissä)

Täällä Kaukajärvellä on juuri askartelukerho alkamassa ja lapset odottelevat innolla, huomenna on tulossa luokka vinkkaukseen. Työvuorojen kanssa on koko ajan hirmuinen säätäminen. Vähän sellainen päivä kerrallaan survival-meininki. Onneksi Hervanta meitä auttaa.

Anni Parjanen

Pirkkalassa ei juurikaan ole rajattu kirjastotoimintaa. Rajoitukset ovat tällä hetkellä: ei vapaa-ajan toimintaa, koneiden käyttöaika max. 1 h päivässä, istumapaikkoja vähennetty. Annilla kiirettä pitää lukupiiripaketit pitäisi saada valmiiksi. Lisäksi pitäisi saada omat hommat sellaiseen kuntoon, että pystyy hyvillä mielin jäämään äitiyslomalle 10.3. Annin sijaiseksi Pirkkalan kirjastoon on tulossa Veera Honka, joka on ollut sijaisena aiemminkin. Veeralla ei kuitenkaan ole aiempaa kokemusta lanu-työstä, joten perehdytettävää on. Annin sijaiseksi lanu-tiimiin siirtyy Jenni Kemppinen. Pirkkalassa on alkamassa myös koulun ja kirjaston yhteistyösuunnitelman päivitystyö, joka myös on Jennin vastuulla. Tämä on Annin viimeinen lanu-tiimin kokous ennen äitiyslomaa. Mahdollisesti marraskuussa takaisin. Seuraavaan kokoukseen kutsutaan Jenni.

Elisa Marttinen

Pää tuntuu höttöiseltä, vaikea saada mistään kiinni ja pysyä perässä mitä ympärillä tapahtuu. Myös Metsossa tunnistettavissa motivaation puutetta etenkin tapahtumatyötätekevien lanu-kirjastonhoitajien keskuudessa. Musiikkiosastolla puolestaan striimitapahtumien järjestäminen on niin arkipäiväistä, ammattimaista ja tietyn kaavan mukaan menevää, ettei sitä koeta raskaana tai vaikeana. Lastenosastolla takana Kirjakutsut, mikä on osaston henkilökunnalle valtava ponnistus. Kaikki esiintyjät ottavat kutsut ”vakavasti”, ja valmistautuvat huolella kirjoja lukien, esittelytekstejä kirjoittaen sekä esityksiä ja kirjalistoja laatien. Lastenosastolta tänä vuonna Elisan lisäksi 4 henkilöä mukana. Osallistujia muista kirjastoista/kunnista kaivattaisiin. Tampereella turvaväli- ja maskisuositus on voimassa 21.2. saakka, ja tapahtumat on peruttu 13.2. asti. Ryhmät saavat toistaiseksi tulla kirjastoon yksi kerrallaan etukäteen ilmoittautuen. Ryhmäkäyntejä saadaan pitää livenä, ja paljon vinkkauksia onkin tulossa. Sairauspoissaoloja on ollut jonkin verran niin erilaisista flunssanoireista kuin myös kolmannen koronarokotteen jälkeen tulleista oireista.

1. Ajankohtaisia lanu-nostoja

**Lasten ja nuortenkirjastotyön ideakirja**

Kirja esittelee 24 innovatiivista lasten ja nuorten lukemaan edistämisen hanketta viime vuosilta. Kirjan on toimittanut Anneli Ketonen ja julkaisijana on Seinäjoen Erte. Artikkelit ovat esiteltävien hankkeiden koordinaattoreiden tai kirjastojen työntekijöiden kirjoittamia. [Lasten- ja nuortenkirjastotyön ideakirja 2021](https://www.kirjastot.fi/sites/default/files/content/Lasten-%20ja%20nuortenkirjastoty%C3%B6n%20ideakirja%202021.pdf)

**Lasten ja nuorten digitaalisen median valtakunnallinen kokoelma**

Helmikuun alussa kirjastoille tuotetaan jälleen markkinointimateriaalia some-kampanjaa varten. Kokoelma on määräaikainen, ja sen käyttöön kannattaa kannustaa laajasti.

Tällä hetkellä lasten ja nuorten e- ja äänikirjakokoelma käsittää jo yli 400 nimekettä, ja suomenkielisiin teoksiin on pääosin 50 lisenssiä/nimeke. Varausjonoja ei ole päässyt syntymään, koska kysytyimpiin nimekkeisiin on hankittu lisälisenssejä tarvittaessa - ja näin toimitaan tulevaisuudessakin. Kokoelmasta lainattiin yli 38 000 kertaa vuoden 2021 aikana.

Kokoelmaa kannattaa markkinoida kirjastoiden omissa kanavissa ja valmiita markkinointimateriaaleja löytyy Konsortion LaNu-sivuilta. [Sosiaalisen median materiaalit kirjastoille | Kirjastot.fi](https://www.kirjastot.fi/konsortio/LaNu-kokoelma-markkinointi/some-su)

Lanu-tiimistä mukana tässä hankkeessa on Hanna-Leena. Hanna-Leena kertoi mietteitään hankkeesta. Olisi toivottavaa, että tämä 2 vuotinen hanke saisi vähintään 2 vuoden jatkoajan ja lisärahoituksen. Tällaisilla uusilla palveluilla kestää aikansa vakiintua osaksi palvelutarjontaa, ja jatkoaika auttaisi hankkeen tavoittavuudessa. Markkinointia koulujen suuntaan tarvitaan rutkasti lisää. Tässä olisi hieno mahdollisuus esim. lukupiirikirjoiksi koululuokkiin. Lanu-tiimissä toivottiin, että uudet markkinointimateriaalit saataisiin jakoon mahdollisimman pian, viimeistään ennen talvilomaviikkoa, jotta e- ja äänikirjakokoelmaa pystyttäisiin markkinoimaan talvilomakärki edellä.

**Vinkkaussuositukset**

Suosituksessa kerrotaan, mitä kirjavinkkaus on, miten kirjavinkkaus valmistellaan ja kenelle vinkkauksia tarjotaan. Mukana on myös suositus tilatun kirjavinkkauksen hinnasta.

Suositus on tarkoitettu sekä työnantajille että työntekijöille kuntien kirjastojen vinkkauskäytäntöjen muodostamisen tueksi. Suosituksen on luonut Kirjastoseuran nuortenkirjastotyöryhmä yhteistyössä Kirjavinkkariyhdistyksen kanssa. Suosituksen allekirjoittavat Suomen kirjastoseuran lisäksi kirjastoalalla työskentelevien ammattiliitot eli Akava, JHL, Jyty ja Kumula sekä Finlands svenska biblioteksförening. Suositus julkaistaan pian myös ruotsiksi. [Suositukset-kirjavinkkauksen-järjestämiseksi-yleisissä-kirjastoissa-2021.pdf (suomenkirjastoseura.fi)](https://suomenkirjastoseura.fi/hallinta/wp-content/uploads/2021/08/Suositukset-kirjavinkkauksen-ja%CC%88rjesta%CC%88miseksi-yleisissa%CC%88-kirjastoissa-2021.pdf)

Kirjastoseuran nuortenkirjastotyöryhmässä on lanu-tiimistä mukana Anna. Anna kertoi vinkkaussuositusten koontityöstä, ja sen haasteista. Kirjavinkkariyhdistystä oli haastava saada mukaan vinkkaussuositusten tekemiseen ja kommentointiin, sillä kukaan ei vastannut posteihin. Pohdittiin yhdessä Kirjavinkkariyhdistyksen kohtaloa. Kukaan ei ollut kuullut mitään. Yhdistyksen viimeisin Facebook-postaus on tehty 17.11.2020. Harmillista, jos yhdistys hiipuu pois. Lisäksi keskusteltiin vinkkauksia varten saatavien lukupäivien määrästä eri kunnissa. Päiviä saadaan vaihtelevasti. Anna lupasi selvittää, ovatko vinkkaussuositukset menneet tiedoksi Ertelle.

**Read Hour**

Read Hour -kampanjan tuottaja Heidi Enbacka oli lähestynyt Jarkkoa: Kokoan tässä kirjastolaisia Read Hour-kampanjan tukijajoukkoihin kommentoimaan tämän vuoden materiaalejamme. Mukana on jo pari tyyppiä Pohjoismaisesta kirjastosta ja Helsingin kaupungin kirjastosta. Löytyisikö teiltä innokkaita jakamaan näkemyksiään Read Hourille? Ajatuksena siis kokoontua kerran yhteen tässä helmikuussa, jossa esittelemme ajatuksemme. Tämä siis ei osallistujalta vaadi valmistautumista. Eli ajatuksenamme on koota kirjastojen hyödynnettäväksi Read Hour-materiaalia. Viime syksynä oli upea määrä kirjastoja mukana Read Hourissa, mutta palautteen perusteella selvästi kaivattiin vielä jotain kättä pidempää kampanjan toteuttamiseksi. Tässä vaiheessa kaipaamme henkilöä, joka voisi kommentoida miten kampanjan materiaalipaketti toimisi kirjastoissa. Meillä on nyt 10 kohdan vinkkilista, jota tulemme jalostamaan annettujen näkemysten pohjalta. Helmikuun tapaamisessa (noin 1-2h) esittelemme tämän ja henkilöllä on tällöin mahdollista kommentoida mihin suuntaan voisimme vielä kehittää pakettia. Toisin sanoen, tämä on osallistavaa kampanjasuunnittelua.

Johanna Tornikoski lupautui meiltä mukaan kommentoimaan materiaaleja. Edellisvuoden materiaaleissa oli parantamisen varaa, joten hyvä, että Johanna on mukana kommentoimassa materiaaleja kirjaston näkökulmasta.

1. Lanu-foorumi 23.3.2022

Lanu-foorumi järjestetään keskiviikkona 23.3. Mietitään toteutustapoja rajoitusten mukaan.

Ake Pikessä aloitettiin foorumin suunnittelu viime viikolla. Suunnitelma ja ohjelma ovat siis vielä kesken ja tarkentuvat lähiaikoina. Jarkko on ollut yhteydessä Aleksis Salusjärveen, joka oli innostunut foorumista, ja lupautunut tilaisuuteen ”lapiomieheksi”. Eli Aleksis voisi mahdollisesti taustoittaa ja avata uutta Lukutaitostrategiaa.

Lisäksi olisi hienoa saada tutkimuksellinen näkökulma monilukutaitoon. Mietittiin mahdollisia puhujia tästä näkökulmasta. Ehdotuksina heitettiin Carita Kiili, Tampereen yliopiston kasvatustieteiden ja kulttuurin tiedekunnan tutkija. Carita on mukana kriittisen lukutaidon [CRITICAL-hankkeessa](https://educritical.fi/fi/), ja oli puhumassa aiheesta viime syksyn Lukulysteillä. Jätettiin hautumaan esim. seuraavaa foorumia varten.

Jarkko on kysynyt mukaan Hesarin kirjailijapuheenvuorossa hiljattain lukutaitoaihetta nostanutta Silvia Hosseinia, mutta hän ei valitettavasti pääse. Puheenvuorosta on Hesarin mielipidepalstalla virinnyt paljon keskustelua monesta eri näkökulmasta. Harmittelimme kirjaston roolin puuttumista muuten aktiivisesta lukutaito- ja lukuintokeskustelusta. Olisi toivottavaa, että jokin taho esim. Erte tai Kirjastoseura kirjoittaisi oman vastineensa kirjaston näkökulmasta.

Keskustelussamme nostettiin esiin myös Jyväskylän yliopiston [MultiLEAP](https://multileap.org/fi/multileap-suomeksi/) tutkijayhteisö, jossa syvennetään ymmärrystä monilukutaitoon kytkeytyvistä teemoista ja vahvistetaan tutkimuksen tieteellistä ja yhteiskunnallista vaikuttavuutta. Lisäksi ehdotukseksi nousi Niilo Mäki Instituutin ja Jyväskylän yliopiston yhteistyössä syntynyt [Digilukiseula](https://digilukiseula.nmi.fi/), eli digitaalinen lukemisen ja kirjoittamisen arviointimenetelmä. Jarkko on yhteydessä eri tahoihin.

Lisäksi mietimme, kuinka fasilitoidaan foorumiin suunnitellut pienryhmät/työpajat. Eli jonkinlainen suunnitelma työpajatyöskentelylle tarvitaan. Sovittiin, että Jarkko kysyy pääfasilitaattoriksi Päivi Jokitaloa, ja että lanu-tiimin jäsenet ovat mukana/apuna.

1. Seuraava kokous

9.3. klo 14.30–16.00